****

**รายงานการประชุม**

**งานแผนและบริหารความเสี่ยง**

**ประจำเดือน พฤศจิกายน 2563 ครั้งที่ 3/2563**

**วันพุธที่ 25 พฤศจิกายน พ.ศ. 2563 เวลา 09.00-11.00 น.**

**ณ ห้องเรียน 4303 อาคารขวัญทอง มหาวิทยาลัยวงษ์ชวลิตกุล**

**รายนามผู้เข้าร่วมประชุม**

|  |  |  |  |
| --- | --- | --- | --- |
| 1 | รองศาสตราจารย์ ดร.รัชนี | ศุจิจันทรรัตน์ | รองอธิการบดีฝ่ายแผนและพัฒนา/ผู้อำนวยการสำนักแผนและประกันคุณภาพ |
| 2 | อาจารย์ ดร.สุจินดา  | สถิรอนันต์ | หัวหน้างานแผนและบริหารความเสี่ยง |
| 3 | นางสาว มาณิการ์  | สวนหนองปลิง | เจ้าหน้าที่งานแผนและบริหารความเสี่ยง |
| 4 | นางสาว ทัชมา  | ขันธวิธิ | เจ้าหน้าที่งานแผนและบริหารความเสี่ยง |
| 5 | นางสาว อุมาพร  | กระจ่างโพธิ์ | เลขานุการงานแผนและบริหารความเสี่ยง |

**เริ่มประชุมเวลา 09.00 น.**

**วาระที่ 1 เรื่องแจ้งเพื่อทราบ**

 อาจารย์ ดร.สุจินดา สถิรอนันต์ ประธานในที่ประชุม ได้ชี้แจงเกี่ยวกับการตรวจประเมินคุณภาพภายใน เพื่อเป็นการประกันคุณภาพระดับหน่วยงาน ซึ่งในปีการศึกษา 2563 จะมีการตรวจประเมิน การประกันคุณภาพการศึกษาของแต่ละหน่วยงานระหว่างเดือนพฤษภาคม-มิถุนายน 2564 หรือก่อนการประเมินระดับสถาบัน

 โดยงานประกันคุณภาพการศึกษา ได้กำหนดให้แต่ละหน่วยงานกำหนดเกณฑ์และตัวบ่งชี้ ตามพันธกิจของแต่ละสำนักและศูนย์ ที่ตนเองรับผิดชอบ เสนอต่อสำนักแผนและประกันคุณภาพ ภายในเดือนธันวาคม 2563 ทั้งนี้ งานแผนและบริหารความเสี่ยงจะต้องจัดเตรียมเอกสารสำหรับการตรวจประเมินและกำหนดผู้รับผิดชอบแต่ละตัวบ่งชี้ ซึ่งจะชี้แจงรายละเอียดในการประชุมครั้งต่อไป

 **มติที่ประชุม :** รับทราบ

**วาระที่ 2 รับรองรายงานการประชุมครั้งที่แล้ว**

นางสาวอุมาพร กระจ่างโพธิ์ เลขานุการ เสนอที่ประชุมเพื่อพิจารณารับรองรายงานการประชุมฯ ครั้งที่ 3/2563 วันศุกร์ที่ 30 ตุลาคม 2563

 **มติที่ประชุม :** รับรองรายงานการประชุม โดยไม่มีการแก้ไข

**วาระที่ 3 เรื่องเพื่อพิจารณา**

 **3.1 การกำหนดเกณฑ์และตัวบ่งชี้**

 งานแผนและบริหารความเสี่ยง สำนักแผนและประกันคุณภาพ ได้กำหนดเกณฑ์และตัวบ่งชี้ของหน่วยงาน ดังนี้

|  |  |  |  |
| --- | --- | --- | --- |
| **องค์ประกอบการประกันคุณภาพการศึกษา** | **ตัวบ่งชี้** | **ชนิดตัวบ่งชี้** | **ผู้รับผิดชอบ** |
| **องค์ประกอบที่ 1** **การบริหารจัดการ** | 1.1 กระบวนการพัฒนาแผน | กระบวนการ (P) |  |
| 1.2 การพัฒนาบุคลากร | กระบวนการ (P) |  |
| 1.3 การบริหารความเสี่ยง | กระบวนการ (P) |  |
| 1.4 การจัดการความรู้ | กระบวนการ (P) |  |
| **องค์ประกอบที่ 2** **การดำเนินงานตามพันธกิจของหน่วยงาน** | 2.1 ระดับความสำเร็จของการพัฒนาและปรับปรุงกระบวนการดำเนินงาน | ผลผลิต (O) |  |
| 2.2 ระดับความพึงพอใจของผู้รับบริการ | ผลผลิต (O) |  |

 **มติที่ประชุม :** เห็นชอบ

**วาระที่ 4 เรื่องอื่น ๆ (ถ้ามี)**

 **4.1 การปรับปรุงข้อมูลปฏิทินการปฏิบัติงานฯ**

 **-** อาจารย์ ดร.สุจินดา สถิรอนันต์ ให้เพิ่มเติมในปฏิทินการปฏิบัติงานของงานแผนและบริหารความเสี่ยง 2 หัวข้อ คือ

1) กำหนดส่งรายงานการประเมินตนเอง การประกันคุณภาพการศึกษาภายใน ปีการศึกษา 2563 เพื่อเสนอผู้อำนวยการสำนักแผนฯ พิจารณา ในวันที่ 2 เมษายน 2564

2) ช่วงเวลาการตรวจประเมินการประกันคุณภาพการศึกษา ระดับหน่วยงานประมาณเดือนพฤษภาคม – มิถุนายน 2564

**มติที่ประชุม :** รับทราบและดำเนินการเพิ่มข้อมูลลงในปฏิทินการปฏิบัติงานฯ

**4.2 การกรอกข้อมูลงบประมาณในรายงานผลการดำเนินโครงการตามแผนปฏิบัติการประจำปี (รอบ 6 เดือน)**

- นางสาวมาณิการ์ สวนหนองปลิง แจ้งในที่ประชุม เกี่ยวกับรายงานการใช้จ่ายงบประมาณโครงการตามแผนปฏิบัติการฯ งานบัญชีและทรัพย์สินไม่ได้เก็บข้อมูลงบประมาณที่ไม่เป็นตัวเงิน (ช่อง 3) ทำให้ได้ข้อมูลที่ไม่สมบูรณ์

**มติที่ประชุม :** ให้นำข้อมูลที่ไม่เป็นตัวเงิน (ช่อง 3) ที่ได้รับรายงานจากหน่วยงานมากรอกข้อมูล *และ/หรือ* กรณีที่หน่วยงานไม่ได้รายงานมา ให้นำข้อมูลจากโครงการที่ได้รับการอนุมัติมาใส่แทนในช่องที่ไม่เป็นตัวเงิน (ช่อง 3)

**ประชุมครั้งต่อไป วันศุกร์ ที่ 25 ธันวาคม 2563**

**ปิดประชุมเวลา 11.30 น.**

 (นางสาวอุมาพร กระจ่างโพธิ์)

เลขานุการงานแผนและบริหารความเสี่ยง

ผู้บันทึกรายงานการประชุม